  

Z A P I S N I K


24. sjednice Vijeća Gradske četvrti Gornja Dubrava, održane 18. svibnja 2023. godine u 
  Područnom uredu Gradske uprave Dubrava, Dubrava 49, dvorana „C“  


NAZOČNI ČLANOVI VIJEĆA:

1.	TIHANA BANKO
2.	DARIO BUDAK
3.	BERNARD BUDIMIR
4.	LAZO DODIĆ
5.	ZDENKA ĐAKOVIĆ
6.	ZDRAVKO FABIJANIĆ
7.	LUKA HOLJEVAC
8.	HELENA KERETA
9.	MARJANCA KOSTREVEC
10.	VELIBOR MEANDŽIJA
11.        	NEVEN MIKŠA
12.	DOMAGOJ MLINARIĆ
13.          INES OCVIRK
14.	AVNI OSMANI
15.	IVAN RADIĆ
16.	MEREME SAMAHODAJ THAQI
17.	ILIJA SLIŠKO
18.	ROBERT TUKAČ
19.	ANITA VALJAK




OSTALI NAZOČNI:

- Nataša Šprem, dipl.ing., univ.spec., voditeljica Područnog odsjeka Gornja Dubrava
- Jadranka Marković, stručna referentica za rad tijela mjesne samouprave



Predsjednik pozdravlja sve prisutne članove Vijeća, utvrđuje prisutnost 19 od 19 članova Vijeća čime je omogućeno pravovaljano odlučivanje te otvara 24. sjednicu Vijeća. 

Predsjednik predlaže prihvaćanje zapisnika 23. sjednice Vijeća Gradske četvrti Gornja Dubrava. 
Tekst Zapisnika 23. sjednice vijeća Gradske četvrti Gornja Dubrava, održane 05. travnja 2023. godine jednoglasno je prihvaćen, te na isti nema primjedbi.

Predsjednik poziva sve prisutne članove da se izjasne o predloženim točkama dnevnog reda 24. sjednice, te predlože izostavljanje pojedine točke dnevnog reda ili dopunu istog.

Predsjednik predlaže skidanje točke 14. „Prijedlog zaključka o podržavanju javno privatnog partnerstva između Grada Zagreba i Axioo Media d.o.o.“ sa dnevnog reda.

Predsjednik predlaže dnevni red uz četiri dopunske točke.


DOPUNA DNEVNOG REDA
1. Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2023.
2. Prijedlog zaključka o prijedlogu površina za kretanja pasa bez povodca uz nadzor i odgovornost posjednika
3. Prijedlog zaključka o zahtjevima izrade i dopune Generalnog urbanističkog plana
Grada Zagreba
4. Davanje mišljenja sukladno članku 86. stavak 1. Statuta Grada Zagreba:
a) Prijedlog akcijskog plana Grada Zagreba za provedbu Povelje Integrirajućih gradova za 2023. i 2024. godinu
b) Prijedlog izmjena i dopuna Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2023
c) Prijedlog odluke o izmjenama i dopunama Odluke o prihvaćanju prijenosa osnivačkih prava ustanove Zagreb film s trgovačkog društva Zagrebački holding d.o.o. na Grad Zagreb i obavljanju osnivačkih prava


Vijeće jednoglasno prihvaća dnevni red koji glasi:


DNEVNI RED

1. Izvješće o izvršenju Plana komunalnih aktivnosti Gradske četvrti Gornja Dubrava u 2022.
2. Prijedlog zaključka o prijedlogu za preraspodjelu sredstava u Financijskom planu Gradske četvrti Gornja Dubrava
3. Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2023.
4. Prijedlog zaključka o kapitalnoj donaciji Župi Rođenja Blažene Djevice Marije i Župi Svetog Ivana XXIII. Pape
5. Prijedlog zaključka o zahtjevima izrade i dopune Generalnog urbanističkog plana
Grada Zagreba
6. Prijedlog zaključka prijedlogu za proširenje vodoopskrbnog cjevovoda i sustava odvodnje na k.č. 8910 k.o. Dubrava
7. Prijedlog zaključka o prijedlogu za postavljanje mjerača brzine kretanja vozila na području Gradske četvrti Gornja Dubrava
8. Prijedlog zaključka o prijedlogu za izgradnju dijela nogostupa i uzdignute plohe na Miroševečkoj cesti
9. Prijedlog zaključka o prijedlogu za postavljanje uspornika prometa na Branovečkoj cesti
10. Prijedlog zaključka o prijedlogu za postavljanje uspornika prometa u ulici Lektrščica
11. Prijedlog zaključka o prijedlogu za sazivanje komisijskog očevida
12. Prijedlog zaključka o prijedlogu za uvrštavanje k.č.br. 9547/1 k.o. Dubrava u bazu podataka i katastar nerazvrstanih cesta
13. Prijedlog zaključka o prijedlogu za postavljanje sjenica na području Mjesnog odbora Trnovčica
14. Prijedlog zaključka o davanju suglasnosti za izradu projektne dokumentacije za izgradnju spojne prometnice
15. Prijedlog zaključka o davanju suglasnosti na korekcije voznog reda autobusnih linija 214 Koledinečka – Trnava - Kozari Bok, 235 Dubrava – Koledinečka – Kozari Bok i
209 Dubrava – Čučerje
16. Prijedlog zaključka o prijedlogu površina za kretanja pasa bez povodca uz nadzor i odgovornost posjednika
17. Prijedlog zaključka o davanju mišljenja na sječu topola u ulici Milovana Gavazzija
18. Prijedlog zaključka o davanju mišljenja na zahtjev Tihomira Radoševića o mogućnosti raspolaganja sa k.č.br. 5094/2 i 5094/21 obje k.o. Dubrava
19. Prijedlog zaključka o davanju mišljenja na zahtjev PLANIGRAD PROJEKT d.o.o. o zakupu zemljišta k.č. 4774 i k.č. 4828/1 obje k.o. Dubrava
20. Prijedlog zaključka o davanju mišljenja na zahtjev Roberta Maloče za zakup neizgrađenog građevinskog zemljišta oznake dio k.č.br. 2398/4 k.o. Dubrava
21. Prijedlog zaključka o davanju mišljenja na zahtjev Marice Bračić za dostavu pitke vode cisternama
22. Davanje mišljenja sukladno članku 86. stavak 1. Statuta Grada Zagreba:
a) Prijedlog odluke o izgledu i veličini ploča za označavanje imena ulica, trgova i drugih imenovanih javnih površina, dopunskih ploča te pločica za obilježavanje zgrada kućnim brojevima
b) Prijedlog akcijskog plana Grada Zagreba za provedbu Povelje Integrirajućih gradova za 2023. i 2024. godinu
c) Prijedlog izmjena i dopuna Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2023
d) Prijedlog odluke o izmjenama i dopunama Odluke o prihvaćanju prijenosa osnivačkih prava ustanove Zagreb film s trgovačkog društva Zagrebački holding d.o.o. na Grad Zagreb i obavljanju osnivačkih prava
23. Pitanja, prijedlozi i obavijesti









Ad1 ) Izvješće o izvršenju Plana komunalnih aktivnosti Gradske četvrti Gornja Dubrava u 2022.

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 16 „ZA“ i 2 „SUZDRŽANIH“  – donosi


Izvješće o izvršenju Plana komunalnih aktivnosti
Gradske četvrti Gornja Dubrava u 2022.

(Izvješće se nalazi u privitku ovog zapisnika i njegov je sastavni dio.)





Ad 2) Prijedlog zaključka o prijedlogu za preraspodjelu sredstava u Financijskom planu Gradske četvrti Gornja Dubrava

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec, N. Mikša i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“ i 8 „SUZDRŽANIH“  – donosi


Z A K L J U Č A K
 o prijedlogu za preraspodjelu sredstava u Financijskom planu
Gradske četvrti Gornja Dubrava


1. Vijeće predlaže, prilikom izrade izmjena i dopuna Proračuna Grada Zagreba u 2023., preraspodjelu sredstava Financijskog plana Gradske četvrti Gornja Dubrava za 2023. godinu, KLASA: 024-08/23-002/31, URBROJ: 251-13-11-5/003-23-4, donesenog na 20. sjednici Vijeća Gradske četvrti Gornja Dubrava, održanoj 12. siječnja 2023., u iznosu od 20.000,00 eura, u korist pozicije 3299 – ostali nespomenuti rashodi poslovanja Vijeća Gradske četvrti Gornja Dubrava na način:

- pozicija 3239 – ostale usluge u iznosu od 600,00 eura
- pozicija 4221 – uredska oprema u iznosu od 4.000,00 eura
- pozicija 4214 – ostali građevinski objekti u iznosu od 15.400,00 eura

2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost.


Mereme Samahodaj Thaqi je došla na sjednicu.

Ad 3) Prijedlog zaključka o izmjeni Plana komunalnih aktivnosti Gradske četvrti Gornja Dubrava u 2023.

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec, I. Ocvirk, H. Kereta i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 11 „ZA“ i 8 „SUZDRŽANIH“  – donosi


Zaključak o izmjeni Plana komunalnih aktivnosti Gradske četvrti Gornja Dubrava 
u 2023.

(Plan se nalazi u privitku ovog zapisnika i njegov je sastavni dio.)






Ad 4) Prijedlog zaključka o kapitalnoj donaciji Župi Rođenja Blažene Djevice Marije i Župi Svetog Ivana XXIII. Pape

Predsjednik pojašnjava prijedlog. Otvara raspravu. 
U raspravi sudjeluju: M. Kostrevec i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 11 „ZA“ i 8 „PROTIV“  – donosi

Z A K L J U Č A K
 o kapitalnoj donaciji Župi Rođenja Blažene Djevice Marije
i Župi Svetog Ivana XXIII. Pape


1. Vijeće, u sklopu pozicije 3821 „Kapitalne donacije neprofitnim organizacijama“ Financijskog Plana Gradske četvrti Gornja Dubrava za 2023., raspoređuje sredstva na način:
- Župi Rođenja Blažene Djevice Marije u iznosu od 20.615,00 eura.
- Župi Svetog Ivana XXIII. Pape u iznosu od 35.786,59 eura.

2. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost.



Lazo Dodić odlazi sa sjednice.

Ad 5) Prijedlog zaključka o zahtjevima izrade i dopune Generalnog urbanističkog plana Grada Zagreba

Predsjednik pojašnjava prijedlog. Otvara raspravu. 
U raspravi sudjeluju: D. Mlinarić i predsjednik
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o zahtjevima izrade i dopune Generalnog urbanističkog plana
Grada Zagreba


1. Vijeće Gradske četvrti Gornja Dubrava, temeljem prijedloga vijećnika Gradske četvrti Gornja Dubrava Domagoja Mlinarića, predlaže da se tijekom izrade izmjena i dopuna Generalnog urbanističkog plana Grada Zagreba, u koordinaciji s tematski nadležnim Gradskim uredima razmotre navedeni prijedlozi.

2. Ovaj Zaključak dostavlja se Gradskom uredu za gospodarstvo, ekološku održivost i strategijsko planiranje na daljnje postupanje.







Ad 6) Prijedlog zaključka prijedlogu za proširenje vodoopskrbnog cjevovoda i sustava odvodnje na k.č. 8910 k.o. Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za proširenje vodoopskrbnog cjevovoda i sustava odvodnje
na k.č. 8910 k.o. Dubrava


1. Kako dio ulice Kraljevački brijeg pripada Gradskoj četvrti Gornja Dubrava, a trenutno se, u sklopu investicija Vodoopskrbe i odvodnje, izvode radovi na vodoopskrbnom cjevovodu i sustavu odvodnje dijela ulice koja pripada Gradskoj četvrti Sesvete, Vijeće predlaže Vodoopskrbi i odvodnji da navedene radove, proširenje vodoopskrbnog cjevovoda i sustava odvodnje, proširi i na k.č.  8910 k.o. Čučerje.
 
2. Ovaj zaključak dostavlja se Vodoopskrbi i odvodnji d.o.o., na daljnje postupanje.






Ad 7) Prijedlog zaključka o prijedlogu za postavljanje mjerača brzine kretanja vozila na području Gradske četvrti Gornja Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za postavljanje mjerača brzine kretanja vozila 
na području Gradske četvrti Gornja Dubrava


1. Vijeće, zbog povećanja sigurnosti sudionika u prometu, predlaže da se na  području Gradske četvrti Gornja Dubrava postave mjerači brzine kretanja vozila.
 
2. Predlaže se postavljanje četiri mjerača brzine na sljedeće lokacije:
- Čučerska cesta kod kbr. 192 i poslije kbr. 189 (vrtić na kbr. 183)
- Čučerska cesta kod kbr. 142 i kbr. 155 (autobusna stanica, škola u blizini, ukrcaj i iskrcaj djece te prelasci preko ceste)
- Slanovečka cesta kod kbr. 10 i kbr. 25 (područna škola u Dankovcu)

3. Ovaj zaključak dostavlja se  III. Policijskoj postaji Zagreb i Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet na daljnje postupanje.






Ad 8) Prijedlog zaključka o prijedlogu za izgradnju dijela nogostupa i uzdignute plohe na Miroševečkoj cesti


Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi

Z A K L J U Č A K
 o prijedlogu za izgradnju dijela nogostupa i uzdignute plohe
na Miroševečkoj cesti


1. Razmotren je prijedlog Vijeća Mjesnog odbora Granešinski Novaki o prijedlogu za izgradnju dijela nogostupa u duljini 20 m na Miroševečkoj cesti na izlazu iz ulice Cuglini, na lijevoj strani kolnika i prijedlogu za postavljanje uzdignute plohe sa pješačkim prijelazom na Miroševečkoj cesti kod ulice Cuglini na autobusnoj stanici.
 
2. Predlaže se realizacija navedenog.

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, na daljnje postupanje.






Ad 9) Prijedlog zaključka o prijedlogu za postavljanje uspornika prometa na Branovečkoj cesti

Predsjednik pojašnjava prijedlog. Otvara raspravu. 
U raspravi sudjeluju: H. Kereta i predsjednik
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za postavljanje uspornika prometa na Branovečkoj cesti


1. Razmotren je zahtjev Vijeća Mjesnog odbora Branovec - Jalševec o prijedlogu za postavljanje uspornika prometa na Branovečkoj cesti kod kbr. 191 i kbr. 227 radi sigurnosti svih sudionika u prometu.
 
2. Vijeće podržava navedeni prijedlog. 

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, na daljnje postupanje.








Ad 10) Prijedlog zaključka o prijedlogu za postavljanje uspornika prometa u ulici Lektrščica

Predsjednik pojašnjava prijedlog. Otvara raspravu. 
U raspravi sudjeluju: H. Kereta, I. Ocvirk i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 15 „ZA“ i 3 „SUZDRŽANIH“  – donosi


Z A K L J U Č A K
 o prijedlogu za postavljanje uspornika prometa u ulici Lektrščica


1. Predlaže se postavljanje uspornika prometa u ulici Lektrščica kod kbr. 15.

2. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, na daljnje postupanje.







Ad 11) Prijedlog zaključka o prijedlogu za sazivanje komisijskog očevida

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za sazivanje komisijskog očevida 


1. Razmotren je prijedlog učenika Agronomske škole u Zagrebu koji pohađaju fakultativni predmet „Škola i zajednica“ o prijedlogu za postavljanje uspornika prometa i produljenje trajanja zelenog svjetla za pješake na križanju Koledinečke ulice i Ulice Gjure Prejca. 
 
2. Vijeće podržava prijedlog i predlaže sazivanje komisijskog očevida.  

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za promet na daljnje postupanje.




Ad 12) Prijedlog zaključka o prijedlogu za uvrštavanje k.č.br. 9547/1 k.o. Dubrava u bazu podataka i katastar nerazvrstanih cesta

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu za uvrštavanje k.č.br. 9547/1 k.o. Dubrava 
u bazu podataka i katastar nerazvrstanih cesta


1. Vijeće predlaže da se k.č.br. 9547/1 k.o. Dubrava koja je u vlasništvu Grada Zagreba uvrsti u bazu podataka i katastar nerazvrstanih cesta.

2. Ovaj Zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste na daljnje postupanje.







Ad 13) Prijedlog zaključka o prijedlogu za postavljanje sjenica na području Mjesnog odbora Trnovčica

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“, 7 „PROTIV“ i 1 „SUZDRŽAN“  – donosi


Z A K L J U Č A K
 o prijedlogu za postavljanje sjenica na području Mjesnog odbora Trnovčica


1. Razmotren je prijedlog Vijeća Mjesnog odbora Trnovčica o prijedlogu za postavljanje dvije parkovne sjenice na području Mjesnog odbora Trnovčica:

· u zoni Parka poginulih dragovoljaca Trnovčice,
· u zoni malonogometnog igrališta i bićališta između Ulice Trnovčica i Ulice Klin.

2. Vijeće podržava navedeni prijedlog i moli dostavu troškovnika za isto.
 
3. Ovaj zaključak dostavlja se podružnici „Zrinjevac“ na daljnje postupanje. 

Ad 14) Prijedlog zaključka o davanju suglasnosti za izradu projektne dokumentacije za izgradnju spojne prometnice

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o davanju suglasnosti za izradu projektne dokumentacije za izgradnju
spojne prometnice


1. Vijeće je suglasno da se u Program građenja komunalne infrastrukture u 2023. uvrsti izrada projektne dokumentacije za izgradnju spojne prometnice koja bi povezivala Beloslavečku ulicu sa Sjevernom ulicom.
 
2. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, Sektoru za ceste na daljnje postupanje.




Ad 15) Prijedlog zaključka o davanju suglasnosti na korekcije voznog reda autobusnih linija 214 Koledinečka – Trnava - Kozari Bok, 235 Dubrava – Koledinečka – Kozari Bok i 209 Dubrava – Čučerje

Predsjednik pojašnjava prijedlog. Otvara raspravu. 
U raspravi sudjeluju: Z. Fabijanić, V. Meandžija, D. Budak, D. Mlinarić, I. Ocvirk, i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 15 „ZA“, 2 „PROTIV“ i 1 „SUZDRŽAN“  – donosi


Z A K L J U Č A K
 o davanju suglasnosti na korekcije voznog reda autobusnih linija
214 Koledinečka – Trnava - Kozari Bok, 
235 Dubrava – Koledinečka – Kozari Bok i
209 Dubrava - Čučerje


1. Razmotreni su prijedlozi Zagrebačkog električnog tramvaja d.o.o. o korekciji voznog reda autobusnih linija 214 Koledinečka – Trnava - Kozari Bok,  235 Dubrava – Koledinečka – Kozari Bok i 209 Dubrava – Čučerje. 
 
2. Vijeće je suglasno s korekcijom novog voznog reda navedenih autobusnih linija.

3. Ovaj zaključak dostavlja se Zagrebačkom električnom tramvaju d.o.o.






Ad 16) Prijedlog zaključka o prijedlogu površina za kretanja pasa bez povodca uz nadzor i odgovornost posjednika

Predsjednik pojašnjava prijedlog. Otvara raspravu. 
U raspravi sudjeluju: D. Mlinarić i predsjednik
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o prijedlogu površina za kretanja pasa bez povodca
uz nadzor i odgovornost posjednika


1. Razmotren je dopis Gradskog ureda za gospodarstvo, ekološku održivost i strategijsko planiranje o dostavi prijedloga površina za kretanje pasa bez povodca uz nadzor i odgovornost posjednika u sklopu izrade nacrta prijedloga Odluke o izmjenama i dopunama Odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama.
 
2. Predlaže se, prilikom izmjena i dopuna Odluke o uvjetima i načinu držanja kućnih ljubimaca i načinu postupanja s izgubljenim i napuštenim životinjama i divljim životinjama, izmjena čl. 17. na načina da se lokacija: prostor između Ulice M. Deanovića i OŠ Mate Lovraka zamijeni lokacijom: livada južno od Osnovne škole Mate Lovraka uz Aleju Blaža Jurišića.
 
3. Ovaj zaključak dostavlja se Gradskom uredu za gospodarstvo, ekološku održivost i strategijsko planiranje, na daljnje postupanje.












Ad 17) Prijedlog zaključka o davanju mišljenja na sječu topola u ulici Milovana Gavazzija

Predsjednik pojašnjava prijedlog. Otvara raspravu. 
U raspravi sudjeluju: H. Kereta, D. Mlinarić i predsjednik
Budući da se više nitko ne javlja za riječ, Vijeće na prijedlog predsjednika većinom glasova sa 16 „ZA“ i 2 „PROTIV“  – donosi


Z A K L J U Č A K
 o davanju mišljenja na sječu topola u ulici Milovana Gavazzija


1. Vijeće, sukladno prethodno utvrđenom mišljenju Vijeća Mjesnog odbora Studentski grad, podržava prijedlog uklanjanja dvije topole (br. 1 i br. 3) koje rastu zapadno od stambenog objekta u Ulici Milovana Gavazzija kbr. 11-11a, te održavanje topole br. 2 putem plana redovnog održavanja.
 
2. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo, komunalne poslove i promet, na daljnje postupanje.






Ad 18) Prijedlog zaključka o davanju mišljenja na zahtjev Tihomira Radoševića o mogućnosti raspolaganja sa k.č.br. 5094/2 i 5094/21 obje k.o. Dubrava

Predsjednik pojašnjava prijedlog. Otvara raspravu. 
U raspravi sudjeluju: H. Kereta i predsjednik
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K L J U Č A K
 o davanju mišljenja na zahtjev Tihomira Radoševića 
o mogućnosti raspolaganja sa k.č.br. 5094/2 i 5094/21 
obje k.o. Dubrava


1. Razmotren je zahtjev Tihomira Radoševića iz Zagreba o mogućnosti raspolaganja  k.č.br. 5094/2 i 5094/21 obje k.o. Dubrava.

2. Na temelju prethodno utvrđenog mišljenja Vijeća Mjesnog odbora Dubrava - središte, daje se pozitivno mišljenje.

3. Ovaj Zaključak dostavlja se Gradskom uredu za upravljanje imovinom i stanovanje.






Ad 19) Prijedlog zaključka o davanju mišljenja na zahtjev PLANIGRAD PROJEKT d.o.o. o zakupu zemljišta k.č. 4774 i k.č. 4828/1 obje k.o. Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 10 „ZA“, 6 „PROTIV“ i 2 „SUZDRŽANIH“  – donosi


Z A K L J U Č A K
 o davanju mišljenja na zahtjev PLANIGRAD PROJEKT d.o.o.
o zakupu zemljišta k.č. 4774 i k.č. 4828/1 obje k.o. Dubrava


1. Razmotren je zahtjev PLANIGRAD PROJEKT d.o.o. o zakupu zemljišta k.č. 4774 i k.č. 4828/1 obje k.o. Dubrava.

2. Na temelju prethodno utvrđenog mišljenja Vijeća Mjesnog odbora Poljanice, daje se pozitivno mišljenje o navedenom.

3. Ovaj Zaključak dostavlja se Gradskom uredu za upravljanje imovinom i stanovanje.






Ad 20) Prijedlog zaključka o davanju mišljenja na zahtjev Roberta Maloče za zakup neizgrađenog građevinskog zemljišta oznake dio k.č.br. 2398/4 k.o. Dubrava

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi






Z A K L J U Č A K
 o davanju mišljenja na zahtjev Roberta Maloče za zakup
neizgrađenog građevinskog zemljišta oznake 
dio k.č.br. 2398/4 k.o. Dubrava


1. Razmotren je zahtjev Roberta Maloče za zakup neizgrađenog građevinskog zemljišta oznake dio k.č.br. 2398/4 k.o. Dubrava.

2. Na temelju prethodno utvrđenog mišljenja Vijeća Mjesnog odbora Klaka, daje se negativno mišljenje budući Vijeće, u narednom razdoblju, na navedenog čestici planira graditi parkiralište i punionicu električnih vozila.

3. Ovaj Zaključak dostavlja se Gradskom uredu za upravljanje imovinom i stanovanje.






Ad 21) Prijedlog zaključka o davanju mišljenja na zahtjev Marice Bračić za dostavu pitke vode cisternama

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika jednoglasno donosi


Z A K LJ U Č A K
o davanju mišljenja na zahtjev Marice Bračić za dostavu pitke vode cisternama


1. Razmotren je zahtjev Marice Bračić iz Zagreba, Kraljevački brijeg 14 u kojem traži dovoz jedne cisterne od 5 m3 pitke vode mjesečno neophodne za osnovne životne potrebe.

2. Na temelju prethodnog izvida terena od strane Povjerenstva za obilazak kućanstava podnositelja zahtjeva za dovoz neophodne količine pitke vode, daje se pozitivno mišljenje o traženom.

3. Ovaj zaključak dostavlja se Gradskom uredu za mjesnu samoupravu, civilnu zaštitu i sigurnost na daljnje postupanje. 





Ad 22) Davanje mišljenja sukladno članku 86. stavak 1. Statuta Grada Zagreba

Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 9 „SUZDRŽANIH“, 8 „ZA“ i 1 „PROTIV“  – donosi


ZAKLJUČAK
o davanju mišljenja na Prijedlog odluke o izgledu i veličini ploča za označavanje
	imena ulica, trgova i drugih imenovanih javnih površina, dopunskih ploča 
te pločica za obilježavanje zgrada kućnim brojevima


1. Predsjednik Vijeća Gradske četvrti Gornja Dubrava predlaže davanje pozitivnog mišljenja na Prijedlog odluke o izgledu i veličini ploča za označavanje imena ulica, trgova i drugih imenovanih javnih površina, dopunskih ploča te pločica za obilježavanje zgrada kućnim brojevima.

1. Nakon provedene rasprave, Vijeće sa 9 glasova – SUZDRŽANI,  1 glas – PROTIV i 8 glasova - ZA, nije postiglo konsenzus vezano za donošenje mišljenja na Prijedlog odluke o izgledu i veličini ploča za označavanje imena ulica, trgova i drugih imenovanih javnih površina, dopunskih ploča te pločica za obilježavanje zgrada kućnim brojevima.





Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 7 „ZA“, 3 „PROTIV“ i 8 „SUZDRŽANIH“  – donosi


ZAKLJUČAK
o davanju mišljenja na Prijedlog akcijskog plana Grada Zagreba za provedbu
	Povelje Integrirajućih gradova za 2023. i 2024. godinu


1. Predsjednik Vijeća Gradske četvrti Gornja Dubrava predlaže davanje pozitivnog mišljenja na Prijedlog akcijskog plana Grada Zagreba za provedbu Povelje Integrirajućih gradova za 2023. i 2024. godinu.

2. Nakon provedene rasprave, Vijeće sa 7 glasova – ZA,  3 glasa – PROTIV i 8 glasova - SUZDRŽANI, nije postiglo konsenzus vezano za donošenje mišljenja na Prijedlog akcijskog plana Grada Zagreba za provedbu Povelje Integrirajućih gradova za 2023. i 2024. godinu.



Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 8 „ZA“, i 10 „PROTIV“  – donosi


ZAKLJUČAK
o davanju mišljenja na Prijedlog izmjena i dopuna Programa javnih potreba 
	u predškolskom odgoju i obrazovanju te skrbi o djeci rane
	 i predškolske dobi Grada Zagreba za 2023


1. Predsjednik Vijeća Gradske četvrti Gornja Dubrava predlaže davanje pozitivnog mišljenja na Prijedlog izmjena i dopuna Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2023.

2. Nakon provedene rasprave, Vijeće sa 8 glasova – ZA i 10 glasova – PROTIV, nije postiglo konsenzus vezano za donošenje mišljenja na Prijedlog izmjena i dopuna Programa javnih potreba u predškolskom odgoju i obrazovanju te skrbi o djeci rane i predškolske dobi Grada Zagreba za 2023.





Predsjednik pojašnjava prijedlog. Otvara raspravu. 
Budući da se više nitko ne javlja za riječ, Vijeće na prijedlog predsjednika većinom glasova sa 8 „ZA“, i 10 „SUZDRŽANIH“  – donosi



ZAKLJUČAK
o davanju mišljenja na Prijedlog odluke o izmjenama i dopunama Odluke o
prihvaćanju prijenosa osnivačkih prava ustanove Zagreb film
s trgovačkog društva Zagrebački holding d.o.o. na 
Grad Zagreb i obavljanju osnivačkih prava


1. Predsjednik Vijeća Gradske četvrti Gornja Dubrava predlaže davanje pozitivnog mišljenja na Prijedlog odluke o izmjenama i dopunama Odluke o prihvaćanju prijenosa osnivačkih prava ustanove Zagreb film s trgovačkog društva Zagrebački holding d.o.o. na Grad Zagreb i obavljanju osnivačkih prava.

1. Nakon provedene rasprave, Vijeće sa 8 glasova – ZA i 10 glasova – SUZDRŽANI, nije postiglo konsenzus vezano za donošenje mišljenja na Prijedlog odluke o izmjenama i dopunama Odluke o prihvaćanju prijenosa osnivačkih prava ustanove Zagreb film s trgovačkog društva Zagrebački holding d.o.o. na Grad Zagreb i obavljanju osnivačkih prava.


Ad 23) Pitanja, prijedlozi i obavijesti

Predsjednik obavještava o aktualnostima u gradskoj četvrti.

L. Holjevac postavlja vijećničko pitanje koje glasi:

„Zašto se čekalo tri mjeseca da se potpiše ugovor sa Zagrebačkim cestama, a među prvima smo donijeli PKA za 2023. godinu?“

[bookmark: _GoBack]N. Mikša postavlja vijećničko pitanje koje glasi:

„Da li je uobičajeno da se na parkingu od dječjeg vrtića postave kontejneri za miješani i ostali otpad na adresi Ulica Hrvatskog proljeća 20?“






KLASA: 024-08/23-002/144
URBROJ: 251-13-11-5/003-23-2
U Zagrebu, 18. svibnja 2023.

Zapisnik vodila i sastavila:
Jadranka Marković

Predsjednik
Vijeća Gradske četvrti
Gornja Dubrava

Ilija Sliško, v.r.
